July Roselló Giménez i Sara Morcillo Torralba són proclamades Falleres Majors d'Alaquàs per al 2008
29/10/2007 13:53:00

# July Roselló Giménez i Sara Morcillo Torralba són proclamades Falleres Majors d'Alaquàs per al 2008

*   29/10/2007 13:53:00
*   [Imprimir](#)
*   Compartir
*    https://www.alaquas.org/documento.asp?id\_do=10276

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10276%2F1&title=Ajuntament%20d%27Alaqu%C3%A0s.%20Prensa.July%20Rosell%C3%B3%20Gim%C3%A9nez%20i%20Sara%20Morcillo%20Torralba%20s%C3%B3n%20proclamades%20Falleres%20Majors%20d%27Alaqu%C3%A0s%20per%20al%202008)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10276/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10276/10276_Form_4.jpg)](https://www.alaquas.org/ficheros/documentos/2007/2/10276/10276_Form_10.jpg "<a href='https://www.alaquas.org/ficheros/documentos/2007/2/10276/10276_Form_10.jpg' target=_blank><i class='fa fa-external-link' aria-hidden='true'></i>.July Roselló Giménez i Sara Morcillo Torralba són proclamades Falleres Majors d'Alaquàs per al 2008</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=10276&idioma=1&autotraduce=0)

L'acte de proclamació es va celebrar el passat dissabte dia 27 de setembre a l'Auditori Nou

Un nou exercici faller arriba a Alaquàs. Les lectures d'acta de les Falleres Majors per al 2008 van donar pas aquest cap de setmana a un dels actes més importants de Junta Local Fallera: la Proclamació oficial de les Falleres Majors d'Alaquàs per al 2008, acte en què les màximes representants de la festa valenciana són presentades al món faller de la ciutat. D'aquesta manera començarà el regnat de Sara Morcillo Torralba, fallera Major Infantil i July Roselló Giménez, Fallera Major d'Alaquàs.

L'acte de proclamació, que va tindre lloc a l'Auditori Nou, va començar amb l'acomiadament de les Falleres Majors d'Alaquàs del 2007, Mireia Juanes i Karla Carlotti així com de les seues Corts d'Honor. A continuació, es van rebre a les xiquetes que formaran part enguany de la Cort d'Honor Infantil i de les joves que enguany compondran la Cort d'Honor.

A continuació, Mireia Juanes i Karla Carlotti van dedicar unes paraules a totes aquelles persones que han fet possible el reu regnat, especialment emotives van ser les dedicades a les seues Corts d'Honor, als membres de Junta Local Fallera i especialment a les seues respectives famílies pel seu esforç i dedicació. Així mateix, també van agraïr a Jorge Alarte, Alcalde d'Alaquàs, i Isabel Mondéjar, Regidora de Festes, l'excel·lent tracte i consideració cap a elles, i van aprofitar l'ocasió per desitjar el millor a les noves representants de les Falles d'Alaquàs.

Després de les paraules d'acomiadament de les Falleres Majors del 2007, van ser rebudes la Fallera Major Infantil d'Alaquàs, Sara Morcillo, acompanyada per la Regidora de Festes i Presidenta Executiva, Isabel Mondéjar, i la Fallera Major del 2008, July Roselló, acompanyada de l'Alcalde d'Alaquàs i President Nat de Junta Local Fallera, Jorge Alarte, per a procedir a la seua proclamació oficial a càrrec de l'Alcalde d'Alaquàs.

En la seua intervenció, l'Alcalde d'Alaquàs va destacar el magnífic treball de representació de la ciutat realitzat per les Falleres Majors del 2007 al llarg del seu regnat, i va tindre unes paraules d'agraïment també per a les famílies de les dues falleres, per la seua col·laboració i dedicació. En finalitzar, es va proclamar a les que ja són les Falleres Majors d'Alaquàs 2008, July Roselló Giménez i Sara Morcillo Torralba.